स्पोर्ट्स डेस्क. ऑस्ट्रेलिया के खिलाफ दूसरे टेस्ट मैच से पहले इंडियन कैप्टन विराट कोहली खुद को रिलैक्स कर रहे हैं। मैच से पहले वो शॉपिंग पर गए। यहां विराट ने एक वीडियो शेयर कर शॉपिंग को लेकर फैन्स से राय मांगी। बता दें कि इससे पहले विराट सहित इंडियन टीम पहाड़ों की सैर करने भी गई थी। फैन्स से मांगे स्टाइल टिप्स....
- विराट ने इस शॉपिंग का एक वीडियो शेयर किया। उन्होंने कहा, ‘दोस्तों आज मैं प्यूमा स्टोर पर हूं। आप मुझे स्टाइल टिप्स दें।’ वीडियो में वो स्टोर की चीजें दिखाते नजर आ रहे हैं। खासकर शूज को लेकर उन्होंने फैन्स से पूछा कि कौन-सा अच्छा लगेगा। इसके बाद उन्होंने ये भी कहा कि वो वहीं खरीदेंगे, जो फैन्स उन्हें सजेस्ट करेंगे।
100 करोड़ का है कॉन्ट्रैक्ट
- गौरतलब है कि प्यूमा ब्रांड ने विराट कोहली के साथ 110 करोड़ की डील 8 साल के लिए की है। सिंगल ब्रांड के साथ 100 करोड़ की डील करने वाले विराट पहले इंडियन खिलाड़ी बने थे। सचिन तेंडुलकर और महेंद्र सिंह धोनी ने भी 100 करोड़ से ज्यादा की एंडोर्समेंट डील की थीं लेकिन वे एक से ज्यादा कंपनियों के लिए थीं। बता दें कि पहले Puma ने इतनी बड़ी डील के लिए जमैकन स्प्रिंटर उसैन बोल्ट-असाफा पॉवेल, फ्रेंच फुटबॉलर थियरे हेनरी-ओलिवर जिराड को साइन किया था।
विराट की ब्रांड वैल्यू में 25% का इजाफा
- टेस्ट क्रिकेट, वन डे और टी-20 तीनों फॉर्मेट में कैप्टन बनने के बाद विराट कोहली की ब्रांड वैल्यू 25 फीसदी तक बढ़ गई है। देश में ब्रांड वैल्यू के हिसाब से शाहरुख खान के बाद विराट दूसरे सबसे महंगे सेलिब्रिटी बन गए। कॉर्पोरेट फाइनेंस एडवाइजरी फर्म डफ एंड फेल्प्स ने सेलिब्रिटीज की ब्रांड वैल्यू पर एक रिपोर्ट जारी की थी। एक रिपोर्ट के अनुसार, इतनी तेजी से वैल्यू बढ़ने का कारण कैप्टनसी के अलावा हर मैच में लगातार विराट का शानदार प्रदर्शन है। अगर विराट का यही फॉर्म इस साल बरकरार रहा तो वो शाहरुख को पीछे छोड़ देश के सबसे महंगे सेलिब्रिटी बन सकते हैं। अगर ऐसा होता है तो 22 साल बाद ब्रांड वैल्यू के लिहाज से कोई क्रिकेटर देश का सबसे महंगा सेलिब्रिटी बनेगा। इसके मुताबिक, अक्टूबर 2016 तक विराट की ब्रांड वैल्यू 92 मिलियन डॉलर (करीब 618 करोड़ रुपए) थी और शाहरुख की 131 मिलियन डॉलर (करीब 880 करोड़ रुपए)। इस बीच कोई नहीं था। महेंद्र सिंह धोनी 209 करोड़ रुपए की ब्रांड वैल्यू के साथ 9वें नंबर पर थे।
आगे की स्लाइड्स में जानें कप्तान बनते ही धोनी के मुकाबले कितने बड़े ब्रांड बनते जा रहे हैं विराट...
hin_Deva hin_Deva hin_Deva hin_Deva hin_Deva hin_Deva hin_Deva